El consum d'alcohol i altres drogues interfereix en el bon clima laboral i pot afectar la seguretat i la salut dels treballadors mateixos i la dels altres, i també la productivitat.
En relació amb els treballadors, l'objectiu és conscienciar-los sobre els riscos del consum d'alcohol i altres drogues abans d'anar a treballar o durant la jornada laboral.
Especialment quan es desenvolupen tasques que comporten risc per a tercers, com per exemple la conducció d'algun vehicle, el maneig d'eines i maquinària o en feines amb treballs en llocs elevats o en línies elèctriques d'alta tensió i funcions de responsabilitat directa sobre la seguretat i la salut d'altres persones, així com en treballs que impliquen presa de decisions en temes econòmics, tasques d'imatge corporativa o d'atenció al públic.
El programa posa a disposició una guia per implementar-lo i diferents eines de conscienciació, com ara un díptic informatiu, un pòster o una videocàpsula, i la calculadora en línia que permet saber de manera anònima el consum propi d'alcohol, i també dona consells personalitzats.
Aspectes clau per a l'empresa per a la implementació adequada del programa:
A la feina, alcohol i drogues 0,0
Cal esbrinar si es compleix algun dels criteris següents:
Intenteu seguir hàbits de vida i actituds saludables: fer canvis en l'alimentació, beure molta aigua i fer exercici us ajudaran a sentir-vos millor, com també planificar activitats diferents que us allunyin dels llocs o circumstàncies on acostumeu a consumir les substàncies.
És possible que, per por a les conseqüències, us costi parlar sobre problemes relacionats amb l'alcohol o les drogues.
Cal que recordeu que teniu dret a rebre ajuda de manera con­fidencial per part dels professionals de la salut.
Teniu a l'abast diverses opcions sobre això i cal que valoreu la que millor s'adapta al vostre cas:
Calculadora de risc d'alcohol laboral
Servei d'informació, orientació i acollida permanent sobre drogodependències.
Sistema d'emergències mèdiques 061 CatSalut Respon.
Envia un correu electrònic a [EMAIL] o truca al 935513604.
Abans d'iniciar el programa és important sensibilitzar tots els agents de l'empresa, és a dir, els empresaris, directius, comandaments, representants dels treballadors i els mateixos treballadors, sobre els riscos associats al consum d'alcohol i de drogues per a la salut i a l'àmbit laboral.
La participació dels treballadors en la promoció de la salut a l'empresa és molt important.
D'ells també depenen la priorització, l'èxit i la continuïtat de les accions així com el bon desenvolupament del programa.
En aquesta segona etapa es desenvolupen accions específiques per fomentar hàbits saludables a la feina relacionats amb l'alcohol i altres substàncies que poden produir dependència.
Es fonamenta en els tres punts clau que es descriuen tot seguit.
El protocol ha de detallar tots els punts, especialment els següents més sensibles:
Aquests han de conèixer que l'empresa ha posat en marxa un programa d'alcohol i drogues 0,0 i han de poder aplicar eines de detecció precoç i intervenció breu orientades a reduir-ne els consums de risc en el marc dels reconeixements mèdics periòdics de salut.
També han de poder adreçar els treballadors a serveis especialitzats, si cal.
En cas que dins de la política de l'empresa s'acordi establir sistemes de control in situ, aquests han d'estar subjectes als requisits següents:
En aquesta tercera etapa, l'avaluació del programa és un punt fonamental per tal de consolidar-lo i fer-hi millores.
La recopilació de dades abans i després que es portin a terme les accions facilita informació valuosa sobre l'efectivitat de les intervencions.
Aquesta recopilació també pot proporcionar informació sobre l'objectiu que es vol assolir, les accions que cal dur a terme des del principi i els canvis que es poden introduir al llarg del procés.
Entre els indicadors més importants que s'han de recollir, a part dels de cobertura, són els d'impacte: nombre d'accidents i incidents relacionats, baixes laborals, absències injustificades, etc.